312 AD. S. JENSEN. 
tricuspis, Reinhardt (Cottus gobio, »Fauna Groenlandica« Nr. 115, non 
Linné): »Den yngler tilsammen med de foregaaende. Den lægger sine 
hvide Æg imellem traadformede Alger”. Hannen vogter Hunnens Æg, 
ligesom jeg har omtalt det for Stenbideren, hvad der ogsaa gælder 
de foregaaende Ulke«. De foregaaende Ulke er: Cottus scorpioides, Fa- 
bricius, og Cottus scorpius, Linné. 
Saa vidt mig bekendt har ingen været opmærksom paa denne 
Ytring af Fabricius, eller maaske har man ikke turdet fæste Lid dertil. 
Af visse Iagttagelser, som det her bliver for vidtløttigt at gengive, har 
imidlertid Prof. EHRENBAUM — uden at kende Beretningen hos Fabri- 
cius — fremsat den Hypothese, at en af de nævnte Fiske, nemlig den 
almindelige Ulk (Cottus scorpius), bevogter Æggene”. Saa det har nok 
sin Rigtighed, hvad Fabricius beretter om de nævnte tre grønlandske 
Ulkefiske. 
Med dette Udfald for Øje kan man heller ikke tvivle om, at det 
har sin Rigtighed ogsaa med andre mærkelige Iagttagelser, som Fabri- 
cius beretter, men som endnu ikke har fundet deres Bekræftelse. Jeg 
skal saaledes minde om det henrivende Billede, Fabricius udkaster af 
den store grønlandske Krabbes (Chionoecetes opilio, О. Fabr.) Elskovs- 
leg: »I Parretiden anstiller den et artigt Optog med sin Mage, da begge 
knibe deres Saxe sammen, og Hannen fører sin Hun ved Siden og noget 
for sig, ligesaa hoitidelig, som en Cavalier sin Dame. Saaledes sees de 
spadsere 1 Soelskin langs Strandbredden«. 
Den nærmeste Parallel, jeg kan finde hertil, er den berømte franske 
Entomolog FaBRE's lagttagelse af de elskende Skorpioners Spadsere- 
ture, hvor Hannen ligeledes fører Hunnen ved Klosaksenes Tenger?. 
. I en for knap 2 Aar siden udkommen Afhandling: »On a star-fish 
(Asterias gronlandica) which hatches its young in ıts stomach«*har stud.mag. 
INGVALD LIEBERKIND paavist, at en grønlandsk Sostjerne (Asterias groen- 
landica, Steenstr.) frembyder den ejendommelige Form for Yngelpleje, at 
Æggene udklækkes 1 Hunnens Mavesæk, idet Maven paa praktisk talt alle 
devoksne Hunner, som han aabnede, var fuld enten af Æg eller mere eller 
mindre udviklede Unger. Angaaende Æggenes Befrugtning og Maaden, 
hvorpaa Æggene kommer til deres besynderlige Klækkested, kan Forf. kun 
udtale Gisninger, idet han har gjort sin smukke Opdagelse ved at dis- 
sekere Eksemplarer opbevarede i Zoologisk Museum og været afskaaret 
fra at iagttage de levende Dyr. 
Nu er det imidlertid saa, at netop de Spørgsmaal, som Lieber- 
-1 winter ulvas capillares«. 
2 Е. EHRENBAUM, L. c., S. 132—33. 
3 J.-H. FABRE: Souvenirs entomologiques, 9. Série, S. 302 ff. 
1 Vidensk. Meddel. fra Dansk naturhist. Foren., Bd. 72, 1921, S. 121—126. 
